أول شي المطعم صيني وبالمنيو كامل مافيه الا 4 أطباق هنديه من منيو يمكن فيه 70 طبق ان ماكان أكثر :| 
 انا ضربت مشوار وزحمة اشارات واكتشفت انه صيني بس قلت يلآ نجرب.. 
 وكان يستحق التجربه :$ 
 ويستحق دفع الفلوس... 
  
  
 لكن السخيف عندهم اخترنا طاوله الي بالمدخل الي بوسط البحيره لكن مارضو عشان معنا أطفال (7.8 سنوات) 
 عندهم 4 انواع جلسات 
 جلسه بوسط البحيره مررره تخقق مكشوفه وتتغطى بستاير عند الرغبه 
 وجلسه صينيه ارضيه مغلقه ومطله بقزاز على الشارع 
 وجلسات المندي على قولتي ههههههه هي جلسات عاديه جدا جدا كأنك رايح ماكدونالدز كباين يعني 
 وفيه جلسات طاولات عاديه مفتووحه للي مايبي يكشف :P 
 وفيه جلسه كبيييره غير حقت الكباين طاوله ب 7 كراسي يوم زعلنا على حقت البحيره دخلونا فيها :P  جمب المطبخ 
  
 المطعم فيه صالة العاب أطفال ومطبخ مكشووف تروح وتشوفهم كيف يحضرون الاطباق 
  
 وفيه طبق يصير مغطى بأغطيه ستييل اذا جابوه لك عزفو سنفنونيه بالاغطيه وعيدان خشب :P 
 معطيه جوو كأنك بحفله خخخخخ 
  
 المطعم تبع نفس الشركه حقت مطعم دايموند الي بالتحليه.. 
  
  
  
 الأكل 9.510 
 الجلسه 810 
 الخدمة 1010 
  
 الطلبات 
 فيه شيء اسمه دجاج مملح ومعطر.. طلبناه لكن حست بعض القطع من داخل نيّه شوي,, 
 أما باقي الأكلات لذيذه جدا 
  
 دجاج سوتيه على الطريقه الماليزيه الفكره حلوه يجيبونه لك مع منقل شوي صغير خخخخ 
 أقترح الي بياخذ مثله ياخذ شريمب لأن الدجاج للأسف ماينفع سوتيه 
  
 رز بالثوم لذيذ مااره مرره .. 
 شريمب مقلي بفتات الخبز :| :| أتعب وانا اقووول اسطووري أحلى شريمب ذقته بحياتي.. 
 شوربة كريمة الدجاج بالفطر + شوربة الدجاج بالذره+ شوربة حامضة وحلوه&lt;&lt;أظن اسمها كذا :P بس كلهم حلووين 
 بط مقلي .. ماعجبني 
 دجاج بالثوم والكزبره لذيذ بعد 
 وامي طلبت شي بس مدري وش اسمه أتوقع شريمب بالفلفل حلووو 
  
 فيه سبرينغ رول بالهالابينوو والجبن أخذتها وتوهقت لذيذه لكن حااااااره مررره الحراره الي توجع :S 
  
 سعودي شامباين .. مو مره لذيذ 
  
 تبنياكي سمك طلبناه بس نسوو يجيبونه مع الطلبات وكنسلناه لأن طلباتنا طلعت واجد 
 بس لازم وضروري الي يروح يجرب التبنياكي (دجاج- لحم- شريمب - سمك) 
  
 الطلبات الي فوق + 1 مويا + ( 4 شوربات اضافيه ) 
  
 طلع الحساب 661 مع السيرفس